Pons Charilaus Tricupes
Pons Charilaus Tricupes (Neograece publice Γέφυρα Χαρίλαος Τρικούπης, vulgo Γέφυρα Ρίου-Αντιρρίου) est pons vialis Graeciae, qui fretum inter Rhium in Peloponneso (a Patris octo chiliometra in orientem versum) et Antirrhium in continente Graeciae situm hoc loco, quo Sinus Corinthius intratur, intendit. Aedificatio admirationem movit, quod antea creditum non est fieri posse, ut pons in plaga terrae motibus exposita per fretum 2,5 chiliometrorum latitudinis et 65 metrorum altitudinis solo stabili carente aedificaretur.